《暑中客怀》
宋代·董嗣杲

飘蓬于此趣何迂，破却牢愁是酒壶。
世上利名休羡有，胸中丘壑不应无。
秋侵客鬓从添白，春满侯门亦谩朱。
无地追凉身坐甑，藕花多处忆西湖。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。